***Ako nás algoritmy ovplyvňujú: zber dát, personalizácia obsahu a ich dopad na spoločnosť***

*Spresnenie témy*

Sociálne siete sa v posledných rokoch stali populárnejšie ako kedykoľvek predtým. Za nárastom ich popularity stoja aj čoraz sofistikovanejšie algoritmy na zber a spracovanie informácií od užívateľov. Tieto algoritmy vytvárajú pre každého užívateľa jedinečný personalizovaný obsah na základe ich predošlých interakcií. Toto odporúčanie obsahu, ktorý je ušitý každému na mieru, môže viesť k vytvoreniu informačných bublín a podporovaniu rôznych stereotypov a ideológií ku ktorým konzumenti už predtým prejavovali sympatie, čo prispieva k polarizácii spoločnosti.

V mojej práci sa budem venovať tomu, aké využite majú odporúčacie systémy na sociálnych sieťach, zberu dát a na čo sú tieto dáta využívané veľkými spoločnosťami, ako je napríklad Google, Facebook, Instagram, TikTok alebo X (v minulosti Twitter). Ďalej sa chcem takisto venovať dopadu odporúčacích systémov na spoločnosť a psychickú stránku jednotlivca (potenciál vzniku závislosti na sociálnych sieťach, FOMO – fear of missing out), a stratégiám, ktoré veľké spoločnosti používajú aby si získali a udržali našu pozornosť.

Bez odporúčacích systémov a algoritmov by sociálne siete nemohli fungovať a tým že aj naďalej narastá ich popularita sa odporúčacie systémy za pomoci AI a strojového učenia viac a viac zdokonaľujú a dopad odporúčacích systémov bude naďalej rásť.

**Zdroje:**

<https://link.springer.com/article/10.1007/s44206-024-00118-x>

<https://www.sciencedirect.com/science/article/pii/S2307187723002134>

<https://www.ui42.sk/blog/ako-odporucacie-systemy-transformuju-prijimanie-informacii-personalizacia-fomo-a-informacne-bubliny>